Om det var efterdønningerne fra påskens store frokoster, som endnu ikke helt var forsvundet må stå hen i det uvisse. Klokken 22.56 onsdag aften blev Hjørring Politi tilkaldt til et færdselsuheld på Kirkevej ved Bindslev. En 28-årig mand fra Frederikshavn var kommet med høj hastighed og mistet herredømmet over sin bil, oplyser vagthavende hos Hjørring Politi. Politiet mistænker ham for at have været påvirket af alkohol og tog derfor en blodprøve. Mens ordensmagten var ude på Kirkevej, kom en anden bilist tilfældigt kørende forbi. Politiet valgte at stoppe bilisten en 30-årig mand fra Hjørrings opland. Det viste sig, at manden var spirituspåvirket. Den sidste og tredje spritbilist en 31-årig mand blev taget i Brønderslev på Niels Bohrs Plads klokken 02.10 i nat.

Referat:
På under tre timer lykkedes det Hjørring Politi at fange tre spritbilister.